kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk pt kk ky kk pt kk kk kk kk ru kk kk kk kk kk kk kk kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 30.09.2016, 390 рет оқылды
Жуырда Орал қаласында  болып өткен қазақ күресінен 1999-2000 жылғы жасөспірімдер арасында «Жас Барыс» атты облыстық турнирге жәнібектіктерде қатысып, жүлделі орындардан көрінді. Атап айтар болсақ,  46 келі салмақта жүлделі 3 орынды Рауан Болатов иеленсе, 51 келі салмақта жүлделі 2 орынды Данияр Қайров қанжығасына байлады. 2003-2004 жылғы кіші жасөспірімдер арасында дзюдо күресінен КСРО спорт шебері, Қазақстан Республикасының құрметті спорт қайраткері, Қазақстан Республикасының еңбек сіңірген жаттықтырушысы Бердіғали Төлегеновтың 70 жылдық мерей тойына арналған ашық турнирде 46 келі салмақта Ғани Еркегулов бозкілемдегі белдесуде қарсыластарынан басым түсіп, жүлделі 1 орынға ие болды.Ғани жартылай финал және финалда Қызылорда және Астана қаласының балуандарын қапы қалдырып, жеңімпаз атанды.Ауданымыздың намысын арқалаған, бағы мен бабы келіскен жерлестеріміз жеңіс төрінен көрініп,  диплом, медальдармен марапатталды. Сағыныш Сайынұлы
Байқаудың алғашқы кезеңі өтті
Күні: 30.09.2016, 848 рет оқылды
«Нұр Отан» партиясы Жәнібек аудандық филиалында «Үздік бастауыш партия ұйымы» республикалық байқаудың  аудандық кезеңі оздырылып, онда Ақоба, Күйгенкөл, Тау, Талов, Жақсыбай, Борсы, Ұзынкөл ауылдық округтері бастауыш партия ұйымдарының жұмыстары сараланып, талданды. Аудандық байқауда аталған ауылдық округтердегі бастауыш партия ұйымдарында партиялық жобаларды жүзеге асыру, мүшелек жарналарды жинаудың көрсеткіші, бастауыш партия ұйымдарындағы жұмыстардың бұқаралық-ақпарат құралдарында жариялануының деңгейі сияқты іс бағыттары  бағаланды. Байқау қорытындысында комиссия ұйғарымымен 100-ден астам партия мүшесі есепте тұратын Ақоба және 100-ге жуық партия мүшесі бар Ұзынкөл бастауыш партия ұйымдары аудандық байқауда үздік болып, облыстық байқауға қатысуға жолданды. Н.Жапақов
Үш жасөспірім тіркеуде тұр
Күні: 30.09.2016, 292 рет оқылды
Жәнібек аудандық кәмелетке толмағандардың  істері жөніндегі инспекторы Елдос Қарабалиевтан алынған мәліметке сәйкес,  өткен жылы 2 жасөспірім есепте тұрса, биылғы 9 айда  олардың саны 3-ке жеткен. Есепте тұрушы жасөспірімдерге жинақтау құжаты ашылып, мұнда ай сайын тұрағы бойынша есептегі балалар тексеріліп, алдын алу бағытына сай әңгімелер жүргізіледі. Сол сияқты аудандағы білім беру мекемелері жергілікті мекемелермен бірлесіп, қылмыс пен құқық бұзушылықтың және бопсалаудың алдын алу үшін лекциялар, дөңгелек үстелдер, жиналыстар, сауалнамалар, акциялар және спорттық шараларды жиі өткізеді. Есепті мерзім ішінде аудан бойынша осындай барлығы 15 іс шаралар оздырылған. Н.Жапақов.
Тәрбиелік шаралар мол болсын
Күні: 29.09.2016, 312 рет оқылды
Жәнібек ауданы әкімдігінде аудан әкімінің орынбасары, аудандық кәмелетке толмағандардың істері және олардың құқықтарын қорғау жөніндегі комиссияның төрағасы Біржан Меңешовтың төрағалығымен аталмыш комиссияның отырысы оздырылды.  Комиссия отырысы барысында Е.Ниетқалиев атындағы ЖББОМ директоры Мәдина Төлешева кәмелетке толмағандардың арасында құқық бұзушылықтың алдын алу, оларды әртүрлі тәрбиелік шараларға қызықтыру бағытында аталған мектепте атқарылып жатырған жұмыстар туралы хабарлама жасаса, аудандық ішкі істер бөлімінің кәмелетке толмағандардың ісі жөніндегі инспекторы Елдос Қарабалиев биылғы 9 айдағы  жасөспірімдермен  жұмыстың жай-күйін  баян етті. Жиынды қорытындылаған комиссия төрағасы Біржан Нұрланұлы кәмелетке толмағандардың арасында құқық бұзушылықтың алдын алуда мектеп жанындағы үйірмелер мен секциялардың жұмысын жандандыру, жасөспірімдердің бос уақытын басқа да тиімді, тағылымды шаралармен толықтыру хақында тиісті мүдделі мекемелерге нақты тапсырмалар жүктеді. Н.Жапақов
Күні: 29.09.2016, 276 рет оқылды
Жәнібек ауданындағы Тау  ауылының тұрғыны Назымгерей  Ғаббасов үстіміздегі жылғы жазда «Жұмыспен қамту жол картасы —  2020» бағдарламасы бойынша 3 миллион теңге несие алды. Осы несиеге ол ауыл тұрғындарынан  ірі қара саудалады.  Алдағы уақытта мал санын одан әрі көбейтіп, өсіріп, 4-5 бас ірі қараны бордақылауға қоймақ. Қазір 1800 дана тайлап буылған шөп сатып алып, ауласына үйіп қойыпты. Қыста мал қолға қарағанда бір адамды жұмыспен қамтымақ. -Бағдарламаның екі қолға бір күрек таба алмай, жұмыссыз жүргендерге берері мол. Пайызы төмен, оның үстіне каникулы да бар. Несие алуыма қол жеткізуге көмектескені үшін аудан әкіміне және аудандық жұмыспен қамту орталығының директоры мен қызметкерлеріне ризашылығым мол,-дейді Назымгерей өз сөзінде. Н.Жапақов
Қазақ өлеңінің жыр дариясы
Күні: 28.09.2016, 316 рет оқылды
Жәнібек аудандық балалар кітапханасында  Тәуелсіздіктің 25 жылдығына арнап Ж.Молдағалиев атындағы облыстық ғылыми-әмбебап кітапханасының бастамасымен дәстүрлі «Жұбан оқулары» аясында ақынның патриоттық жырларын оқудан «Мәңгілік Ел идеясы – Жұбан жырында» тақырыбындағы акцияға байланысты,өз заманының дүлдүлі,ақиық ақын Жұбан Молдағалиевтің 96 жылдығына орай: «Қазақтың қайсар – Жұбаны»  кітап көрмесі шығарылды. «Қазақ өлеңінің жыр дариясы» атты ертеңгілік Т.Жароков атындағы  ЖББОМ –ның 4 «б»сынып оқушылары   және сынып жетекшісі С.Жәрдемқызының қатысуымен оздырылды. Кітапханашы С.Душкенова ақынның өмірі мен шығармашылығын көрнекіліктер мен  слайд арқылы таныстырды. Ақынның «Мен қазақпын» поэмасынан  оқушылар үлкен тебіреніспен жатқа оқыды. Сонымен қатар «Жұбан ақын халқының жүрегінде» деректі фильмі көрсетілді. Шараны кітапхана меңгерушісі Ж.Тұяқова  Жұбан ақын жырларының біздің өмірімізге тарихи із қалдырғанымен ерекшеленетіндігін айтып қорытындылады. Жанар Захарқызы
«Автобус» жедел алдын алу шарасы
Күні: 28.09.2016, 643 рет оқылды
Жәнібек ауданы бойынша облыстық ішкі істер басқармасының нұсқауына сәйкес биыл 19-21 қыркүйек аралығында «Автобус» жедел алдын алу шаралары оздырылды. Аталған шара барысында аудандық ішкі істер бөлімі қызметкерлерімен жол қозғалысы ережелерін бұзған жүргізушілерге 16 әкімшілік хаттама толтырылды. Сондай-ақ, облыстық ішкі істер басқармасының нұсқауына сай көрсетілген мерзімде жол полициясы бөліністерінің жеке құрамы қызмет өткерудің күшейтілген көшіріліп, аудандық маңызы бар жолдарға патрульдеу ұйымдастырылды. Сол сияқты аудан бойынша қауіпті учаскелерге қосымша тексеру ұйымдастырылып, бұл учаскелерде қозғалыс қауіпсіздігін арттыру шаралары қабылданды. Меңдібек СЫРЫМОВ
257 адам тұрақты жұмысқа орналасты
Күні: 28.09.2016, 464 рет оқылды
Жәнібек аудандық жұмыспен қамту орталығының директоры Нұрпейіс Елемесовтың мәліметіне сәйкес аудан бойынша үстіміздегі жылғы сегіз айдың ішінде тұрақты жұмыспен 257 адам қамтылған. Соның ішінде жасы 29-ға дейінгі 132 жас тұрақты жұмысқа орналасып отыр. Ал ақылы қоғамдық жұмыс орындарына биыл сегіз айда 452 адам жолданса, оның 70-і жасы 29-ға дейінгі жастар болып саналады. Н.Жапақов
Ән-жырымның арқауы – Тәуелсіздік
Күні: 27.09.2016, 524 рет оқылды
Аудандық мәдениет үйінде Тәуелсіздіктің 25 жылдығына орай «Алтын ұя» бөбекжайының ұжымы «Ән-жырымның арқауы – Тәуелсіздік» атты концерт өткізді. Жиналған көпшілік алдымен көздің жауын алатын қолөнер бұйымдарының көрмесін тамашалады. Содан соң сахна шымылдығы әжесі мен немересінің диалогымен ашылды. Әрмен қарай бөбекжайдың музыка жетекшісі Жанбота Сапарова «Менің қазағым» әнін тамылжыта шырқап, көрермендердің зор ықыласына бөленді. Сонымен қатар Анар Сүйінова «Туған өлкем», Динара  Ғазезова «Ауылым», Света Қарасаева «Туған жер», «Қазақ елі», Эльвира Бахтиярова  «Туған жер», Әйгерім Абайқызы, Жанбота Сапарова «Тек алға!» әндерін орындап, көпшіліктің көңілінен шықты. Сәмбі талдай майысқан бөбекжайдың қыздары «Торсық», «Бәйтерек», «Алға, Қазақстан!», «Ауылға саяхат» билерін билеп, көрермен көзайымына айналды. Бұл концертте тек би билеп, ән салып қана қоймай, тәуелсіздікке жыр да арналды. Атап өтер болсақ, «Тәуелсіздік – тірегім» атты өлеңін көркемсөз шебері Эльвира Бахтиярова нақышына келтіре оқып, көпшіліктің жүрегін тебірентті. Мерекелік көңіл-күй сыйлаған концерттік бағдарлама «Алтын ұя» бөбекжайының ұжымы орындаған «Туған жер», «Атамекен» хорымен өз мәресіне жетті.                                                                                                                               Арайлым РАШИТҚЫЗЫ
Мүгедектерге қамқорлық жайы сөз болды
Күні: 27.09.2016, 630 рет оқылды
Жәнібек ауданы әкімдігінде «Мемлекеттік қызмет көрсету саласындағы қызметкерлердің мүмкіндігі шектеулі тұлғалармен қарым-қатынас дағдылары» тақырыбында семинар оздырылып, жиынға ауылдық округтер  әкімі аппаратының және аудандық дербес бөлімдердің мамандары қатысты. Семинарды аудан әкімі аппаратының басшысы Жақсылық Абдолов ашқаннан кейін аталған тақырыпта баяндама жасау үшін сөз «Шапағат» балалардың күндіз болуына арналған әлеуметтік мекемесінің әдіскері Тұрсынай Дәрібаеваға берілді. Баяндамашы өз сөзінде еліміздің заңнамаларына сәйкес мүгедектердің құқықтары мен бостандықтарын қорғау, олармен қарым-қатынас орнату жайын слайд арқылы нақты деректер мен мысалдар келтіре отырып әңгімеледі. Семинар тақырыбына байланысты ауданда жүргізіліп жатқан жұмыстар жөнінде, сондай-ақ аудандық білім беру бөлімінің әлеуметтік психологиялық қызметті үйлестіруші әдіскері Зәмзагүл Макишева және аудандық психологиялық-педагогикалық түзеу кабинетінің меңгерушісі Светлана Насенова баян етті.  Жиын соңында семинарға қатысушы мемлекеттік қызметкерлерге сертификат табысталды. Н.Жапақов
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті